Trelis/gawiki huggingface dataset:
Opisthocomus hoazin. Is speiceas éan trópaiceach é an hoacin ("Opisthocomus hoazin"), , ar a dtugtar freisin hoatzin, chenchena (sa Llanos), pava serere (sa Bholaiv), shansho (i bPeiriú), guacharaca de agua (i Veiniséala) nó pava hedionda (sa Cholóim ),agus a fhaightear i seascainn, i bhforaoisí bruachánacha, agus i gcorcacha mangróbh na hAmasóine agus in abhantrach na hOranócó i Meiriceá Theas. Is é an t-aon speiceas é atá ar marthain sa ghéineas Opisthocomus, arb é an t-aon ghéineas atá ar marthain san fhine Opisthocomidae é faoin ord Opisthocomiformes. Tá seasamh tacsanomaíoch na fine seo faoi chaibidil go mór ag speisialtóirí, agus níl sé pioc soiléir.
Is díol suntais é sicíní a bheith acu a bhfuil crúba ar dhá cheann dá ndigití sciatháin..
Cur síos.
Tá an hoacin ar mhéid an phiasúin, le fad iomlán de 65 cm, agus muineál fada agus ceann beag. Tá aghaidh ghorm gan chleití air agus súile marún, agus círín ina spící, ruadhonn ar a cheann. Tá a eireaball fada, dúliath umhaghlas-bhiorach le banna leathan scothbhán nó donnbhuí ag an deireadh. Tá na codanna uachtaracha buff dubh, dúliath-fhaobhrach ar chlúdaigh na sciathán, agus stríoca donnbhuí ar an mhainte agus bhaic. Tá an chuid íochtarach donnbhuí , agus tá an crissum (an réigiún mórthimpeall na hoscailte clóácacha faoi eireaball éin ), na cleite eitilte, clúdaigh fho-eite, agus maotháin saibhir ruadhonn-donnrua, ach tá sé seo le feiceáil go príomha nuair a osclaíonn sé a sciatháin.
Is éan callánach é, agus bíonn piachán ina ghlór, lena n-áirítear ochláin, grága, siosarnacha, agus gnúsachtacha. Is minic a bhaineann na glaonna seo le gluaiseachtaí coirp, mar spréite sciatháin.
Abhantrach na hOranócó. Is í Abhantrach na hOranócó an chuid de Mheiriceá Theas atá draenáilte ag abhainn na hOranócó agus a craobh-aibhneacha. Clúdaíonn dobhardhroim na hOranócó achar thart ar 990000 km2, rud a fhágann gurb é an tríú ceann is mó i Meiriceá Theas é, a chlúdaíonn an chuid is mó de Veiniséala agus oirthear na Colóime.
Réimse (matamaitic). Sa mhatamaitic, go háirithe san ailgéabar teibí, is éard is réimse ann ná tacar formula_1 le oibríochtaí suimiú formula_2, iolrú cómhalartach formula_3 agus an roinnt, ar nós na n-uimhreacha cóimheasta formula_4.
Is sórt fáinne spéisiúil é réimse, inarbh fhéidir roinnt ar eilimintí neamhnialasacha.
Níl tacar na slánuimhreacha formula_5 ina réimse, cé gur fáinne é, mar níl an roinnt sainmhínithe ann.
Is é sin, ní fhaightear slánuimhir i gcónaí nuair a roinntear slánuimhir ar shlánuimhir eile.
Mar shampla, má roinntear formula_6 ar formula_7, is í an uimhir chóimheasta formula_8 an fhreagra.
Sanasaíocht.
Úsáidtear an focal "corps" sa Fhraincís, "Körper" sa Ghearmáinis, agus "lichaam" (corp) san Ollainis.
Ach sa Béarla agus i bPléimeannais (Ollainnis na Beilge), úsáidtear na focail "field" agus "veld" (páirc nó réimse nó blár).
Mar gheall ar obair na matamaiticeoirí Gearmánacha, is minic a chuireann na siombailí formula_9 réimse éigin in iúl.
Más réimse críochta é (is é sin, réimse ina bhfuil líon críochta eilimintí), scríobhtar formula_10, agus cuireann an foscript formula_11 an méid eilimintí in iúl.
Is teoirim bhunúsach é i dteoiric na réimsí nach bhfeidir ach líon príomha formula_12 nó méid príomhcumhachtúil formula_13 eilimintí a bheith i réimse críochta.
Samplaí.
Is réimse é formula_4, na huimhreacha cóimheasta, ina bhfuil formula_15 (is é formula_16 an comhroinnteoir is mó atá ag formula_17.
Is léir gurb é formula_4 an réimse is lú a chuimsíonn formula_19.
Má tá formula_11 ina phríomhchumhacht, is ann do réimse a bhfuil formula_11 eilimint ann.
Mar shampla, más formula_22, is é formula_23 leis an uimhríocht modulo (féach ar leathanach an grúpa).
Teoiric na réimsí.
Bhain cuid mhaith den ailgéabar teibí sna 19ú agus 20ú haois le réimsí.
Ba é Évariste Galois ceann de na matamaiticeoirí is tábhachtaí agus is cáiliúla a rinneadh staidéar ar réimsí.
Te Pati Māori. Is páirtí polaitiúil sa Nua - Shéalainn é Te Pāti Māori, ar a dtugtar An Páirtí Maorach freisin, a mholann cearta na Maorach. Cé is moite de dornán toghcheantair, bíonn Te Pati Māori san iomaíocht sna toghcheantair Mhaoracha coimeádta, arb é Páirtí an Lucht Oibre a phríomh-iomaitheoirí.
Paul L. Modrich. Bithcheimiceoir Meiriceánach is ea Paul Lawrence Modrich (13 Meitheamh, 1946 ) agus ina Ollamh James B. Duke le Bithcheimic in Ollscoil Duke agus ina Imscrúdaitheoir in Institiúid Leighis Howard Hughes. Tá cáil air mar gheall ar an taighde a rinne sé ar dheisiú mí-oiriúnaithe ADN. Bhain Modrich Duais Nobel na Ceimice 2015 amach, i gcomhpháirt le Aziz Sancar agus Tomas Lindahl. 
Luathshaol agus oideachas.
Rugadh Modrich ar 13 Meitheamh, 1946, i Raton, Nua-Mheicsiceo do Laurence Modrich agus Margaret McTurk. Tá deartháir níos óige aige Dave. Bhí a athair ina mhúinteoir bitheolaíochta agus ina chóitseálaí don chispheil, don pheil agus don leadóg in Ardscoil Raton mar ar bhain sé céim amach i 1964. Is de bhunadh Crótach, Montainéagróch, Gearmánach agus Albanach (Gaelach) é Modrich. Is dócha gur as sráidbhaile beag Modrići in aice le Zadar athair a athar, agus a sheanmháthair de shliocht Montainéagróch, ar de bhunadh na Cróite é, agus chuaigh an bheirt ar imirce go dtí na Stáit Aontaithe ón gCróit cois cósta ag deireadh an 19ú haois. Is de shliocht mheasctha Gearmánach agus Albanach-Éireannach é teaghlach a mháthar. Phós Modrich comh-eolaí Vickers Burdett sa bhliain 1980. 
,Bhain Modrich amach céim B.S. ó Institiúid Teicneolaíochta Massachusetts i 1968 agus ina dhiaidh sin céim Ph.D. ó Ollscoil Stanford i 1973. Lean sé ar aghaidh lena thaighde mar phostdoc i Lean sé dá thaighde iardhochtúireachta i saotharlann Charles C. Richardson i Scoil Leighis Harvard ar feadh bliana (1973-1974). 
Taighde.
Rinneadh ollamh cúnta de Modrich i roinn cheimice Ollscoil California, Berkeley sa bhliain 1974. Thosaigh sé le dámh Ollscoil Duke i 1976 agus tá sé ina Imscrúdaitheoir Howard Hughes ó 1995 i leith. Oibríonn sé go príomha ar dheisiú mí-oiriúnaithe faoi threoir ribe. Léirigh a shaotharlann conas a fheidhmíonn mí-oiriúnaithe ADN mar chóipeagarthóir chun earráidí ó pholaiméaráis ADN a chosc. Tá imscrúdú déanta ag Meselson ar dheisiú ADN i gcealla agus ar an gcaoi a n-aithníonn agus a scriosann cealla ADN coimhthíoch, agus, le Werner Arber, bhí sé freagrach as teacht ar einsímí gearrtha. Rinne Modrich turgnaimh bhithcheimiceacha chun staidéar a dhéanamh ar dheisiú mí-oiriúnaithe in "E. coli" . Ina dhiaidh sin chuardaigh sé próitéiní a bhain le deisiú mí-oiriúnaithe i ndaoine. 
Onóracha agus dámhachtainí.
I measc na n-onóracha agus na ndámhachtainí a fuair Modrich tá: 
Is comhalta é Modrich d' Acadamh Ealaíon agus Eolaíochtaí Mheiriceá agus ball d' Acadamh Náisiúnta an Leighis agus d' Acadamh Náisiúnta na nEolaíochtaí .
39ú Leasú ar Bhunreacht na hÉireann, 2024. Bhí sé mar chuspóir ag Rialtas na hÉireann de réir an 39ú Leasú ar an mBunreacht, nó "An Leasú ar an Teaghlach" ar an 8 Márta 2024 an sainmhíniú atá ar an teaghlach sa Bhunreacht a leathnú. Vótáil 68% Níl.
An aidhm a bhí leis an leasú i reifreann an teaghlaigh ná athrú dhéanamh ar an sainmhíniú ar cad is teaghlach ann, agus sainmhíniú an fhocail ‘teaghlach’ sa Bhunreacht a leathnú ionas nach mbainfidh sé le teaghlaigh lánúineacha pósta amháin. Teaghlaigh bunaithe ar an bpósadh amháin atá i gceist sa Bhunreacht agus diúltaíodh don leasú a d’fhágfadh aitheantas ag teaghlaigh bunaithe ar an bpósadh agus teaghlaigh “bunaithe ar chóngais bhuanfasacha”.
Cúlra.
Ar an 5 Nollaig 2023, d'fhógair Rialtas na hÉireann dhá reifreann - an 39ú Leasú agus an 40u Leasú - maidir le tagairtí faoi leith atá i mBunreacht na hÉireann don teaghlach agus do chúrsaí cúraim.
Sa bhliain 2021, d’iarr an Tionól Saoránach um Chomhionannas Inscne ar an rialtas fhoclaíocht níos láidre a dhréachtú. Mhol sé reifreann ar chomhionannas inscne, Airteagail 40 agus 41 de Bhunreacht na hÉireann a leasú, agus an tagairt ann faoin 'mbean sa teaghlach' a bhaint amach, tagairt seanchaite dar leo. Moladh foclaíocht úr a chur ina ionad agus tagairt shoiléir a dhéanamh sa Bhunreacht do chomhionannas inscne agus do neamh-idirdhealú.
In 2022, bunaíodh coiste speisialta Oireachtais lena raibh molta ag an Tionól Saoránach a chíoradh. Foilseoidh grúpa idir-rannach moltaí maidir leis na leasuithe cuí bunreachtúla faoi dheireadh an Mheithimh. 2023.
Reáchtáladh an reifreann ar an 8 Márta 2024 – Lá Idirnáisiunta na mBan. 
Téacs.
Mar atá, sonraítear in Airteagal 41.1.1 den Bhunreacht "[go n-a]dmhaíonn an Stát gurb é an Teaghlach is buíon-aonad príomha bunaidh don chomhdhaonnacht de réir nádúir".
Maidir leis an bhfoclaíocht "ós ar an bPósadh atá an Teaghlach bunaithe" atá in Airteagal 41.3.1, bhí súil ag an Rialtas "nó ar chaidrimh inbhuanaithe eile" a chur leis.
Léirmhíniú.
Níor gheall an Taoiseach ná airí eile go mbeadh aon toradh praiticiúil ar an leasú. Thug an téacs a bhí molta aitheantas siombalach do shaothar cúramóirí, idir fhir agus mhná. Ní léir, áfach, cé mar a rachaidh sé chun tairbhe dóibh má ghlactar leis. 
De réir Conor O’Mahony, ollamh le dlí bunreachtúil i gColáiste na hOllscoile Corcaigh, ní raibh á mholadh dáiríre, dar leis, ach foráil ghnéasaíoch gan éifeacht a chur amach as an mBunreacht agus foráil inscne-neodrach gan éifeacht a chur ina hionad. 
Gaeilge.
Rinne An Coimisiún Toghcháin praiseach cheart den bhileog as Gaeilge. Ar 28 Eanáir, d’fhoilsigh an Coimisiún "leabhráin eolais" 12-leathanach faoi na reifrinn. Ach bhí botúin sa leagan Gaeilge a d’fhág nach raibh cuid den fhoclaíocht sa leabhrán ag teacht leis an reachtaíocht a cuireadh trí Thithe an Oireachtais agus ní raibh aon chiall leis an leagan Gaeilge. Ceartaíodh an bhileog ach tháinig an leagan as Gaeilge amach níos déanaí ná an bhileog i mBéarla. Ina theannta sin, bhí an bhileog scríofa i stíl thar a bheith foclach, 12 leathanach in iomlán.
William E. Moerner. Ceimiceoir fisiceach agus fisiceoir ceimiceach Meiriceánach is ea William Esco Moerner, ar a dtugtar WE Moerner freisin, (rugadh 24 Meitheamh, 1953) a bhfuil obair reatha aige i mbithfhisic agus íomháú móilíní aonair. Tugtar creidiúint dó as an gcéad bhrath optúil agus speictreascópacht de mhóilín amháin a bhaint amach i bpasanna comhdhlúite, mar aon lena thaighdeoir iardhochtúireachta, Lothar Kador. Ina dhiaidh sin, úsáidtear staidéar optúil ar mhóilíní aonair go forleathan i gcomhair thurgnamh aon-mhóilín sa cheimic, san fhisic agus sa bhitheolaíocht. Sa bhliain 2014, bronnadh Duais Nobel sa Cheimic air . 
Luathshaol agus oideachas.
Sa bhliain 1953, rugadh Moerner i bPleasanton, California, mac le Bertha Frances (Robinson) agus William Alfred Moerner. Bhí sé ina ghasóg, le na Boy Scouts of America agus rinneadh Gasóg Iolair de. D’fhreastail sé ar Ollscoil Washington i St. Louis le haghaidh staidéir fochéime mar Chomhalta Innealtóireachta Alexander S. Langsdorf, agus ghnóthaigh sé trí chéim: B.S. san fhisic le hOnóracha Deiridh, B.S. san innealtóireacht leictreach le hOnóracha Deiridh, agus A.B. sa mhatamaitic "summa cum laude" i 1975. Ina dhiaidh sin rinneadh sé staidéar iarchéime, le tacaíocht pháirteach ag Comhaltacht Taighde Iarchéime de chuid na Fondúireachta Eolaíochta Náisiúnta, ag Ollscoil Cornell i ngrúpa Albert J. Sievers III. Anseo fuair sé céim M.S. agus Ph.D. céim san fhisic i 1978 agus 1982, faoi seach.
Kevin Barry. Ábhar dochtúra as Éirinn ba ea Kevin Gerard Barry (Gaeilge: "Caoimhín de Barra"; 20 Eanáir 1902 - 1 Samhain 1920) arbh é an chéad duine a chuir fórsaí na Breataine chun báis tar éis cheannairí Éirí Amach na Cásca, mar gheall ar an ról a bhí aige in ionsaí ar an 20 Meán Fómhair 1920 inar maraíodh triúr saighdiúirí Briotanacha.
Luathshaol.
Chuaigh sé ar scoil i scoil Naomh Muire, Rath Maonais agus ansin Coláiste Belvedere i mBÁC, agus fear rugbaí lena chois a bhí ann. D'éirigh leis scoláireacht ollscoile a bhaint amach. Bhí sé ag gabháil don leigheas i gColáiste na hOllscoile i mBaile Átha Cliath sa bhliain 1920, a bhí lonnaithe ar Ardán Phort an Iarla an tráth úd.
Bású.
Daoradh chun báis Barry de bharr go raibh lámh aige in inlíocht de chuid Óglaigh na hÉireann a raibh triúr de shaighdiúirí na Breataine Móire maraithe ann (ionsaí ar an 20 Meán Fómhair 1920). 
Tar éis dó foghlaim faoin bpianbhreith báis i bPríosún Mhuinseo, scríobh sé litir chuig cara leis;  chuir sé in iúl a “sad grá from me to all the girls in UCD”.
Oidhreacht.
Tháinig a bhás seachtain i ndiaidh bhás Thraolaigh Mhic Shuibhne (a bhí ar stailc ocrais). Mar sin, tharraing an dá bhás aird ar chúis na bPoblachtánach.
Cumadh amhrán dar teideal "Kevin Barry" a ríomhann eachtraí an fhir óig.
Ainmníodh Cumann Fhianna Fáil i UCD as ("KBC" nó "Kevin Barry Cumann" a thugtar air).
Cíoras Mór. B'é Cíoras Mór (, ; c. 600 RC nó 576 RC - 5 Nollaig 530 RC), ar a dtugtar freisin Cíoras II nó Cíoras na Peirse, an chéad impire Peirseach Sóróstarach. Bhunaigh sé Céad Impireacht na Peirse faoin ríshliocht Achaemenach. 
Faoina riail féin, chuimsigh an impireacht gach stát sibhialta a bhí ann roimhe sa Neasoirthear Ársa. Leathnaigh sé an impireacht amach go suntasach. 
Ar deireadh thiar, chloígh sé an chuid is mó den Áise Thiar Theas, maille le cuid mhaith de Lár na hÁise, ón Éigipt agus an Heilléaspontas san iarthar go dtí Abhainn na hIondúise san oirthear. Bhí an impireacht ba mhó riamh go dtí sin ar an domhan cruthaithe aige.
Maítear gur ghabh Cíoras Mór cathair na Bablóine ar an 17 Deireadh Fómhair 539 RC. Níos déanaí, scaoil sé na Giúdaigh “saor”, tar éis dóibh 70 bliain a chaitheamh i mbraighdeanas.
Paul Robinson. Tá cúpla daoine éagsúla leis an ainm Paul Robinson; ina measc:
Méidigh. Ba dhaoine ársa Iaránacha iad na Méidigh, (Gréigis: "Μῆδοι", ón tSean Peirsis ماد "Mādai") a mhair sa réigiún thiar thuaidh de chuid na hIaráine an lae inniu. Tugtar Méidia (Sean-Ghréigis: "Μηδία "Medea"", Sean-Pheirsis: "Māda") ar an cheantar. Tháinig siad isteach sa réigiún seo le chéad tonn na dtreibheanna Iaránacha, ag deireadh an dara míle bliain RC (turnamh na Cré-Umhaoise). Tráth nach déanaí ná an 6ú haois RC, tar éis dóibh, mar aon leis na Bablónaigh, Impireacht na hAisiria-Nua a chloígh, bhí na Méidigh in ann a n-údarás a bhunú, a mhair ar feadh 60 bliain, ó chath Nínivé, sa bhliain 612 RC go dtí 549 RC, nuair a bhunaigh Cíoras Mór Impireacht na nAchaemenach trí Astiages, rí na Méidia, a threascairt.
Ainm.
De réir Héaradatas, ""thugadh gach duine anallód Airianaigh ar na Méidigh, ach nuair a tháinig Médeia, an Colchiseach, chucu ón Aithin, d'athraigh siad a n-ainm. sin an sórt cuntais a thugann siad féin dúinn"." Médeia is ea iníon Aietes, Rí na gColchiseach, sa mhiotas Gréagach, Iasón agus na hArgónátaigh. Níl aon sanasaíocht shoiléir Ind-Eorpach againn d' ainm na Méideach 'Mâda'. 
Liostaíonn Héaradatas, ainmneacha na sé treibheanna Méideacha: "Dá bhrí sin, bhailigh Deioces na Méidigh isteach i náisiún, agus b'eisean amháin a bhí i gceannas orthu, Anois, is iad seo na treibheanna as a gcomhdhéantar iad: an Busae, an Paretaceni, an Struchates, an Arizanti, an Budii, agus an Magi ". Tá sanasaíocht na hIaráinise bainteach le trí cinn díobh.
Thug Gudea rialtóir Lagash sa Mheaspatáim (2143-2124 RC) le fios go raibh críoch na Méidieach oiriúnach i gcomhair grán a fhás. Thóg Šulgi rialtóir an tríú ríshliocht Ur (2095-2048 BC) "bád mada ki"; is ionann sin agus balla Mhéidia. is siombail thuairisciúil í 'ki' a thagann i ndiaidh áiteanna geografach. aistríonn Tugann a lán aistritheoirí 'talún' ar an bhfocal 'Mâda'.
Bryndzové halušky. Is é Bryndzové halušky mias náisiúnta na Slóvaice. Is éard atá i gceist leis ná (domplagáin phrátaí le cáis chaorach agus bágún). Go traidisiúnta, óltar Žinčica leis.
Guido Reni. Ba phéintéir Iodálach é Guido Reni a rugadh ar an 4 Samhain 1575 agus a fuair bás ar 18 Lúnasa sa bhliain 1642. Rugadh isteach i dteaghlach ceoltóirí é. Rinne sé staidéar faoi na péintéirí Denis Calvaert agus Ferrantini.
Port Rìgh. Is baile sna hOileáin Istigh, Comhairle na Gàidhealtachd, é Port Rígh. Sa bhliain 2011 bhí cónaí ar 2,318 duine i bPort Rígh suas ó 1,917 duine sa bhliain 2001. Is é Port Rígh an baile is mó sna hoileáin agus is port tábhachtach é.
Teangacha.
Sa bhliain 2011 dúirt 29.6% na ndaoine i bPort Rígh go raibh Gaeilge na hAlban ar a dtoil acu,, síos ó 37.72% sa bhliain 2001. Dúirt 17.7% go raibh teanga eile acu seachas an Béarla sa bhaile.
Glamaig. Is sliabh i gComhairle na Gàidhealtachd, Albain í Glamaig.
Sgùrr a' Ghreadaidh. Is sliabh i gComhairle na Gàidhealtachd, Albain í Sgùrr a' Ghreadaidh.
Sgùrr a' Mhadaidh. Is sliabh i gComhairle na Gàidhealtachd, Albain í Sgùrr an Mhadaidh.
An Sgùrr Dearg. Is sliabh i gComhairle na Gàidhealtachd, Albain í an Sgùrr Dearg.
Sgùrr MhicCoinnich. Is sliabh in Albain í Sgùrr MhicCoinnich atá suite ar an Eilean Sgitheanach, Comhairle na Gàidhealtachd.
Sgùrr na Banachdaich. Is sliabh i gComhairle na Gàidhealtachd, Albain í Sgùrr na Banachdaich.
Sgùrr nan Gillean. Is sliabh i gComhairle na Gàidhealtachd, Albain í Sgùrr nan Gillean.
An Stòrr. Is sliabh i gComhairle na Gàidhealtachd, Albain í An Stòrr.
Beinn Tianabhaig. Is sliabh i gComhairle na Gàidhealtachd, Albain í Beinn Tianabhaig.
Bruach na Frìthe. Is sliabh i gComhairle na Gàidhealtachd, Albain í Bruach na Frìthe. Tá sí ar cheann de na príomh-mhullaí ar dhroim an Chuilthinn Dhuibh. Cosúil leis an gcuid eile den raon tá sí comhdhéanta de ghabró, carraig le greim den scoth le haghaidh na sléibhteoireachta. Níl an Bruach le feiceáil san radharc móréilimh ó Sligachan- is minic a bhréagaitnítear an bhinn ar thaobh na láimhe deise, sé sin Sgurr a' Bhasteir íochta di.
Is í seo ceann de na beanna is éasca agus is dócha an ceann is minicí dreaptha de phríomh-bheanna an Chuilthinn Dhuibh, mar ní éilíonn sí aon chumas streachailte. Téann an bealach is simplí in aghaidh na fána via Fionn Coire, tríd an 'Droim Siar ó Thuaidh', a mbíonn beag níos deacra ach a mbíonn tóir air freisin. Trasnaíonn gach bealach fánaí géara agus screathan.
Ceann de na hionad amhairc is fearr é san Chuiltheann is ea mullach Bhruach na Fríthe. Cé nach í an bhinn is airde sa réimse, is í an t-aon cheann le philéar na Suirbhéireachta Ordanáis.
Shamrock Rovers Football Club 2010. Coinníonn an t-alt seo eolas maidir leis an Shamrock Rovers Football Club i gcomórtais oifigiúla an shéasúr 2010.
Séasúr.
Thosaigh an fhoireann a shéasúr as baile i gcoinne Sligo tar éis cluichí cairdiúla na Feabhra. Chríochnaigh an cluiche 1-1 buíochas le cúl a d'aimsigh ag James Chambers, imreoir a fuarthas i mí na Samhna 2009. D'imir na fonsaí gan comhsheasmhacht i gcéad ceathrú na séasúr ach buadh pointí tábhachtacha i gcoinne na foirne is laige san roinn. Sáraíodh na Bohemians i gcéad clasaic na séasúr freisin. Bhí cúl an bhua a aimsíodh le chaitheamh fada siomptómach de na stíl díreach a d'úsáid ag an bhfoireann a stiúradh ag Michael O'Neill.
Eagraghram.
Réimse stiúrtha
Réimse margaíochta
Réimse cumarsáide
Réimse teicniúil
Réimse sláinte
Liosta imreoirí.
Gach imreoir a úsáidíodh le linn an séasúr:
Éidí agus urraitheoirí.
Is é Umbro an urraitheoir teicniúil don séasúr agus Woodies DIY an urraitheoir oifigiúil.
Healabhal Bheag. Is sliabh i gComhairle na Gàidhealtachd, Albain í Healabhal Bheag.
A' Chuith-raing. Is sliabh in Albain í a' Chuith-raing atá suite i gComhairle na Gàidhealtachd.
Clach Glas. Is sliabh in Comhairle na Gàidhealtachd, Albain é Clach Glas.
Blà Bheinn. Is sliabh i gComhairle na Gàidhealtachd, Albain í Blá Bheinn.
Àird a' Bhàsair. Is sráidbhaile san Eilean Sgitheanach, Comhairle na Gàidhealtachd, é Àird a' Bhàsair.
Creekmouth. Is baile é Creekmouth atá suite sa bhuirg Barking agus Dagenham, Londain Thoir.
Gerard McDonnell. Dreapadóir agus innealtóir Éireannach ab ea Gerard McDonnell (20 Eanáir 1971 - 2 Lúnasa 2008). Ba é Ger an dara Éireannach a sheas ar bharr Shliabh Everest agus an chéad Éireannach le Sliabh K2 a dhreapadh. D'éag sé agus é ag iarraidh daoine eile a shábháil is é ar an mbealach anuas an sliabh céanna.
WikiLeaks. Is éard is atá i gceist le WikiLeaks ná eagraíocht idirnáisiúnta,a bunaíodh sa Íoslainn, a fhoilsíonn aighneachtaí gan ainm agus doiciméid sceite de cháipéisí íogaire ó rialtais agus eagraíochtaí eile, agus ag an am céanna a chaomhnaíonn anaithnideacht a bhfoinsí. 
Stiúrann "The Sunshine Press" láithreán gréasáin na heagraíochta, a seoladh sa bhliain 2006. Deir an eagraíocht gur easaontaigh Shíneacha a bhunaigh í, chomh maith le hiriseoirí, matamaiticeoirí, agus gnólachtaí nua-thionscanta ó na Stáit Aontaithe, ón Téaváin, ón Eoraip, ón Astráil, agus ón Afraic Theas.
Geirsí. Is é an t-oileán is mó desna hOileáin Mhuir nIocht Geirsí. Táid breis is 97,850 daoine ina gcónaí air. Is í Saint-Hélier, nó Saint Helier mar a ghlaotar uirthi i mBéarla, an chathair is mhó, agus an phríomhchathair, den oileán Geirsí.
Labhraítear Béarla, Fraincis agus 'Jèrriais' ar an oileán-so. Is canúint Angla-Normanach í an 'Jèrriais'. Do labhraítí í ar na hoileánaibh Geirsí agus Sercq, agus i gCeanada go dtí na 1960idí chomh maith.
Rush Green. Is baile é Rush Green atá suite sa bhuirg Barking agus Dagenham, Londain Thoir.
Newbury Park, Londain. Is baile é Newbury Park atá suite sa bhuirg Redbridge, Londain Thoir.
Leopoldo O'Donnell. Polaiteoir Spáinneach ab ea Leopoldo O'Donnell y Joris. (12 Eanáir, 1809 - 5 Samhain, 1867)
Sléibhte na hÚraile. Is sliabhraon sa Rúis iad Sléibhte na hÚraile.
Ard-Fheis Nürnberg. Is éard a bhí i gceist le hArd-Fheis Nürnberg ná Ard-Fheis Pháirtí Náisiúnta Sóisialach Lucht Oibre na Gearmáine, is é sin, na Naitsithe. Sna blianta 1923-1938, bhí sé de nós ag na Naitsithe teacht le chéile in Nürnberg, agus nuair a tháinig siad i gcumhacht sa bhliain 1933, d'fhás agus d'fhorbair an Ard-Fheis dá réir. Stáitsíodh na hArd-Fheiseanna mar imeachtaí móra bolscaireachta, agus deasghnátha dúisitheacha ar cois le cuma chinniúnach a chur ar na himeachtaí. Sna blianta 1933 agus 1934, scannánaigh an stiúrthóir cáiliúil mná Leni Riefenstahl na hArd-Fheiseanna, agus stáitsíodh na himeachtaí le taobhshúil ar an scannánú, "Der Sieg des Glaubens" ("Bua an Chreidimh") a bhí ar an gcéad scannán, ach baineadh an ceann sin den chúrsaíocht nuair a cuireadh Ernst Röhm agus ceannairí eile an SA chun báis. Bhí clú agus cáil ar scannán na bliana 1934, "Triumph des Willens" ("Caithréim na Tola"), áfach, agus tá léirmheastóirí scannán an lae inniu féin barúlach go bhfuil fiúntas scannánaíochta ag baint leis an saothar sin cé gur bolscaireacht Naitsíoch atá ann.
Ard-Fheiseanna Nürnberg.
Ba nós leis na Naitsithe ainmneacha a thabhairt ar na hArd-Fheiseanna a bhí bainteach le himeachtaí náisiúnta go gairid roimh an Ard-Fheis
ACF Fiorentina. Is club peile Iodálach é ACF Fiorentina, ar a dtugtar "Fiorentina" de ghnáth, a bunaíodh mar "Associazione Calcio Fiorentina" i bhFlórans sa bhliain 1926. Imríonn an club i Serie A agus tá dhá teideal sraithe buaite aige. Athbhunaíodh Fiorentina sa bhliain 2002 de thoradh ar dheacrachtaí airgeadais.
Samuel Johnson. Scríbhneoir Sasanach a rugadh i Lichfield i Staffordshire ab ea Samuel Johnson (18 Meán Fómhair 1709 – 13 Nollaig 1784).